Verejný Obstarávateľ :   Mestská časť Bratislava Petržalka, Kutlíkova 17, 
                                                852 12 Bratislava
 PREDMET ZÁKAZKY:   Revitalizácia Vlasteneckého námestia

Podprahová zákazka

Výzva na predkladanie ponúk  
vypracovaná v súlade  s § 99    zákona  č. 25/2006 Z. z. o verejnom obstarávaní a o zmene a doplnení niektorých zákonov v znení zákona č. 282/2006 Z. z.,   zákona č. 102/2007 Z.z., zákona č. 232/2008 Z.z. a zákona č. 442/2008 Z.z. a zákona č. 213/2009 Z. z. a zákona č. 289/2009 Z. z. a zákona 402/2009 Z. z. a zákona 503/2009 Z. z. (ďalej len „zákon o verejnom obstarávaní“) 
na uskutočnenie stavebných prác: Revitalizácia Vlasteneckého námestia 

1. Identifikácia verejného obstarávateľa: 
    Mestská časť Bratislava  Petržalka
    Sídlo : Kutlíkova 17, 852 12 Bratislava
    V zastúpení: Doc. RNDr. Milan Ftáčnik, CSc., starosta
    IČO: 603201
    Kontaktná osoba:  Bc. Marek Harum	tel. 02/6828 6909
		email: marek.harum@petrzalka.sk

2. Predmet zákazky:  Revitalizácia Vlasteneckého námestia

3. Typ zmluvy: Zmluva o dielo	

4.  Klasifikácia predmetu zákazky:  Spoločný slovník obstarávania:
      Hlavný predmet obstarávania CPV: 
45236250-7 Stavebné práce na stavbe plôch pre parky
77310000-6 Výstavba a údržba zelených plôch
45316110-9 Inštalovanie osvetlenia ciest
	39113600-3 Lavičky

 5. Opis predmetu zákazky: Jedná sa o stavebné práce, ktorých súčasťou je aj dodávka stavebných výrobkov, tovarov  a súvisiace  služby ( napr. dovoz, odvoz...). 
      Podrobné vymedzenie predmetu zákazky tvorí časť  B.1 Opis predmetu zákazky  súťažných podkladov a neocenený výkaz výmer, ktorý je prílohou súťažných podkladov.
  
6. Lehoty ukončenia práce alebo trvanie zmluvy: 
	Trvanie zmluvy :  6 mesiacov odo dňa  podpísania zmluvy a prevzatia staveniska.  
                                                                                                                                                                                    
7. Množstvo alebo rozsah predmetu zákazky: 
	Predmetom zákazky sú nasledovné aktivity: 
	SO 1 Spevnené plochy
	SO 2 Sadovnícke úpravy 
	SO 3 Verejné osvetlenie 
	SO 4 Prvky malej architektúry

     Rozsah prác je podrobne opísaný v časti B.1 Opis predmetu zákazky súťažných podkladov  a v neocenenom výkaze výmer a v projektovej dokumentácii predloženej elektronicky na CD, ktorý je súčasťou súťažných podkladov.     
            
8. Rozdelenie predmetu zákazky na časti:  NIE 
     Uchádzač musí predložiť ponuku na celý predmet zákazky
9. Hlavné podmienky financovania a platobné podmienky: 
Predmet zákazky sa bude financovať prostriedkov EÚ – Operačného programu Bratislavský kraj, Prioritnej osi 1 – Infraštruktúra, Opatrenie 1.1 Regenerácia sídiel, kód výzvy: OPBK/2009/1.1/03 a z vlastných finančných prostriedkov. Úhrada za predmet zákazky  sa uskutoční v eurách bezhotovostným platobným stykom na základe predloženej faktúry s lehotou splatnosti do 90 dní po jej  prevzatí verejným obstarávateľom. Platba bude vykonaná  na základe súpisu vykonaných prác,   odsúhlaseným a podpísaným  verejným obstarávateľom v dvoch etapách – po ukončení stavebných prác a po ukončení sadových úprav. 
Predpokladaná hodnota zákazky je vo výške 346 529, 10 EUR s DPH. 
      	Verejný obstarávateľ preddavky neposkytuje.         
  
10. Podmienky účasti  vo verejnom obstarávaní  
      Splnenie podmienok účasti uchádzačov
       Hodnotenie splnenia podmienok účasti uchádzačov bude založené na posúdení: 
10.1 osobného postavenia uchádzača: 
	Uchádzač musí spĺňať podmienky účasti podľa § 26 ods. 1 zákona. Ich splnenie preukáže predložením dokladov v zmysle § 26 ods. 2 písm. a) až e), ods. 3, resp. ods. 4 zákona. predložením originálnych dokladov alebo ich overených kópií nie staršie ako 3 mesiace.
	Ak uchádzač preukazuje splnenie podmienok účasti spôsobom uvedeným v § 128 ods. 1 zákona, treba postupovať zároveň v zmysle § 155 ods. 8 písm. a) zákona. Ak uchádzač preukazuje splnenie podmienok účasti podľa § 128 ods. 1 zákona, v tom prípade treba predložiť aj platný doklad o oprávnení dodávať tovar, uskutočňovať stavebné práce, alebo poskytovať službu 

   10.2  finančného alebo ekonomického postavenia uchádzača: 
10.2.1 podľa § 27 ods. 1 písm. a) zákona  - vyjadrenie banky alebo pobočky zahraničnej banky, ktorým môže byť prísľub banky alebo pobočky zahraničnej banky o poskytnutí úveru.
10.2.2 podľa § 27 ods. 1 písm. d) zákona – prehľad o celkovom obrate alebo prehľadom o dosiahnutom obrate v oblasti, ktorej sa predmet zákazky týka, najviac za posledné tri hospodárske roky (2006,2007 a 2008), za ktoré sú dostupné v závislosti od vzniku alebo začatia prevádzkovania činnosti. 
-	Min. ročný obrat v predmete  zákazky musí byť vo výške 660 tis. € (19 883 160 SKK).
10.3  technickej alebo odbornej  spôsobilosti uchádzača: 
10.3.1 podľa  § 28 ods. 1 písm. b) zákona - zoznam stavebných prác uskutočnených za predchádzajúcich päť rokov (2005, 2006, 2007, 2008 a 2009), doplneným potvrdeniami o uspokojivom vykonaní stavebných prác s uvedením dodávateľov,  cien, miest a lehôt uskutočnenia prác a zhodnotenia uskutočnených prác podľa obchodných podmienok, ak odberateľom 
1.bol verejný obstarávateľ podľa tohto zákona , dôkaz o plnení potvrdí tento verejný obstarávateľ
2. bola iná osoba ako verejný obstarávateľ, dôkaz o plnení potvrdí odberateľ; ak to nie je možné, vyhlásením uchádzača alebo záujemcu o ich uskutočnení. 

Uchádzač v zozname stavebných prác uvedie aspoň 5 zmlúv, na ktorých realizoval obdobný predmet zákazky s rozpočtovým nákladom  min. 1 mil. EUR bez DPH spolu (čo činí 30 126 000,- SKK bez DPH)

         Uchádzač môže predmetné uviesť v tabuľke, ktorá bude obsahovať nasledovné údaje:

- názov alebo obchodné meno zmluvného partnera, adresu jeho sídla alebo miesta podnikania,
- stručný opis predmetu plnenia zmluvy,
- zmluvnú cenu za dielo v slovenských korunách bez DPH,
- údaje na kontaktnú osobu zmluvného partnera (odberateľa) potrebné na overenie si uvedených informácií, podpis a pečiatku

   10.3.2  podľa § 28 ods.1 písm. c) zákona - údaje o technikoch alebo technických orgánoch, tých, ktorí sú zodpovední za kontrolu kvality a plnenie zmluvy bez ohľadu na to, v akom zmluvnom vzťahu sú k uchádzačovi, resp. tých, na ktorých sa môže uchádzač obrátiť so žiadosťou o vykonanie týchto prác.

         Uchádzač splní uvedenú podmienku predložením nasledovných dokladov o odbornej spôsobilosti:
- doklad o odbornej spôsobilosti - stavbyvedúci podľa zák. č. 236/2000 Z. z., ktorým sa mení a dopĺňa zák. č. 138/1992 Zb. v znení zák. č. 554/2001 o autorizovaných architektoch a autorizovaných stavebných inžinieroch v znení neskorších predpisov s odbornou spôsobilosťou na inžinierske stavby, rovnako budú akceptované osvedčenia vydávané v iných krajinách, akceptované Slovenskou komorou stavebných inžinierov; verejný obstarávateľ uzná ako rovnocenné osvedčenia vydané príslušnými orgánmi členských štátov. Doklad musí byť predložený ako overená fotokópia osvedčenia s originálom odtlačku pečiatky a podpisom odborne spôsobilej osoby a zároveň táto osoba predloží  vyhlásenie, že bude k dispozícii v čase plnenia zmluvy.
10.4  – ostatné podmienky účasti vo verejnom obstarávaní - uchádzač musí predložiť:
10.4.1 doklad v zmysle § 29 – platný certifikát kvality v zmysle normy EN ISO 9001, ktorého je záujemca držiteľom pre ním vykonávané činnosti týkajúcich sa predmetu zákazky(v oblasti realizácie hlavnej a pomocnej stavebnej výroby), resp. predloženie iných dôkazov o opatreniach na zabezpečenie kvality. Verejný obstarávateľ uzná ako rovnocenné certifikáty vydané príslušnými orgánmi členských štátov.;
10.4.2 doklad v zmysle § 30 - platný certifikát kvality v zmysle normy EN ISO 14001, ktorého je záujemca držiteľom pre ním vykonávané činnosti, resp. predloženie iných dôkazov o opatreniach environmentálneho riadenia. Verejný obstarávateľ uzná ako rovnocenné certifikáty vydané príslušnými orgánmi členských štátov.;
11.   Hodnotenie splnenia podmienok účasti vo verejnom obstarávaní: 
         Splnenie podmienok účasti bude posudzované na základe predloženia požadovaných dokumentov a dokladov v súlade so zákonom, s touto výzvou a súťažnými podkladmi   nasledovne : Splnil - nesplnil.                                                                                                                                                                                                                                                                   
12.  Označenie, či sa vyžaduje uviesť mená a odbornú kvalifikáciu osôb zodpovedných                    za plnenie zmluvy:    ÁNO		                                                                                                                                          
          13.   Poskytovanie súťažných podkladov                                              
Súťažné podklady si záujemca môže písomne vyžiadať na adrese:
-	kontaktná osoba: Bc. Marek Harum
-	e-mail: marek.harum@petrzalka.sk
Súťažné podklady sa budú vydávať:                  
v pracovných dňoch od dňa zverejnenia tejto výzvy na internetovej stránke verejného obstarávateľa do  08.02.2010  do 14.00 hod.  SEČ.              
Spôsob prevzatia súťažných podkladov:                                                                                     - osobné prevzatie na adrese uvedenej v bode 1 tejto výzvy alebo doručenie poštou na požadovanú adresu po predložení dokladu o zaplatení úhrady. Úhrada za súťažné podklady je vo výške 5 EUR. 
                                                                               
14. Otváranie  ponúk sa uskutoční:  17.02.2010 o 15.00 hod. SEČ na adrese: Mestská časť - Petržalka, zasadačka na 8. poschodí,  Kutlíkova 17, 852 12 Bratislava. Otváranie ponúk je verejné. 
15. Lehota na predkladanie  ponúk: 
      Ponuku  je potrebné doručiť na adresu verejného obstarávateľa podľa bodu 1 tejto výzvy, najneskôr dňa  17.02.2010 do 14 .00 hod.SEČ.
 
16. Adresa, na ktorú sa majú ponuky doručiť:  do podateľne Miestneho úradu mestskej časti Bratislava Petržalka, Kutlíkova 17, Bratislava 

17. Ponuky sa predkladajú v slovenskom jazyku.
      Ponuka musí mať označenie: „Verejné obstarávanie  – neotvárať“
                   -  heslo súťaže: „Revitalizácia Vlasteneckého námestia“
                          
18. Kritéria na hodnotenie ponúk: Najnižšia  cena za  predmet zákazky  v súlade s bodom 2 tejto výzvy, na základe oceneného výkazu výmer, ktorý je  súčasťou súťažných podkladov. 
                                                                                 
19. Platnosť zmluvy  : 6 mesiacov odo dňa  podpísania zmluvy a prevzatia staveniska

20. Vyhodnotenie ponúk : 
     20.1Verejný obstarávateľ  bude postupovať podľa § 99 ods.1 písm. f ) a  g) zákona, na  vyhodnotenie  ponúk  zriadi komisiu v súlade s § 40 zákona a bude postupovať pri vyhodnocovaní ponúk len podľa kritéria uvedeného v tejto výzve na predkladanie ponúk. 

     21. Ďalšie informácie verejného  obstarávateľa:    
     21.1 Verejný obstarávateľ uzavrie s úspešným uchádzačom zmluvu o dielo podľa   Obchodného zákonníka.
     21.2  Úhrada za súťažné podklady sa vyžaduje: 5 €. Túto čiastku je možné zaplatiť v pokladni  verejného obstarávateľa.
     21.3   Obhliadka (bez možnosti zamerania) miesta realizácie  prác sa uskutoční po telefonickej dohode na Vlasteneckom námestí v Bratislave – Petržalke.
     
Dátum zverejnenia výzvy: 1.02.2010

                                                                               Schválil :   Doc. RNDr. Milan Ftáčnik, CSc.          
starosta